section_heading: Liječnica
paragraph_text: Do dolaska na Hvar, gdje je provela djetinjstvo, živjela je u Vidu, mjestu nedaleko Metkovića, poznatom po drevnom rimskom gradu Naroni, čiji se ostaci tamo nalaze. Srednju školu završila je u Splitu. Nakon toga upisuje studij medicine u Padovi. Diplomirala je prije roka. Karijeru započinje u Hitnoj službi u Trevisu, a nakon toga u padovanskoj bolnici. Nakon specijalizacije u New Yorku postala je najmlađa članica tima za transplantaciju jetara prof. Davida D'Amica, najcjenjenijega talijanskoga kirurga Sveučilišne bolnice u Padovi.